เรตติ้งดี
งานของธนาคารแห่งประเทศไทยนั้น เกี่ยวข้องกับชีวิตความเป็นอยู่ของผู้คนเป็นหลัก การสื่อสารทำความเข้าใจจึงเป็นเรื่องสำคัญ
1 ก.พ. 2560

งานของธนาคารแห่งประเทศไทยนั้น เกี่ยวข้องกับชีวิตความเป็นอยู่ของผู้คนเป็นหลัก การสื่อสารทำความเข้าใจจึงเป็นเรื่องสำคัญ 
แต่พอมีนโยบายจัดสถิติการให้ข่าวแบงก์ชาติ พล็อต กราฟเป็นรายสัปดาห์ว่า ผู้บริหารท่านใดเรตติ้งสูง ให้ข่าวบ่อยที่สุด
แจ็กพอตมาตกที่นักเศรษฐศาสตร์มือดี พี่ดอน นาครทรรพ ที่กราฟพุ่งกระฉูด นอกจากจะใจดี เคลียร์ทุกประเด็นแล้ว ยังคม และลึกด้วย อีกรายคือ รณดล นุ่มนนท์ เจ้าพ่อกำกับแบงก์ เรตติ้งไม่หนีกันเท่าไหร่
แทนที่จะเป็นกำลังใจให้ช่วยกันสื่อสารงานของแบงก์ชาติให้ผู้คนเข้าใจ
ทั้งสองกลับกระโดดแผล็ว กลัวถูกจับจ้องครหา ว่าอยากเป็นซูเปอร์สตาร์ในหน้าสื่อ
สัญญาณตอบรับขาดหายซะงั้น!!